

افغانستان: د ښځو او نجونو د بشري حقونو سیستماتیک ځپل- د ملګرو ملتونو کارپوهان وا یې

جینوا/ کابل ( ۴ مي ۲۰۲۳ ) – افغانستان ته د بشري حقونو د وضعیت په اړه ځانګړي راپور ورکوونکي، ریچارډ بینیټ، او د ښځو او نجونو پر وړاندې د تبعیض په اړه د کاري ډلې مشره، ډوروتي استراډا-تانک، د اته ورځني ګډ سفر وروسته، خپل لومړني نظرونه په لاندې ډول شریک کړل.

دا ماموریت د اپریل له 27 څخه د می تر 4 پورې د یو اوږد مهاله بشري ناورین او ژوري ګدوډی په منځ کې د وروستي مخنیویکونکی فرمان له امله چي پر افغان نجونو د ثانوي او لوړو زده کړو بندیزونو سربیره یي د ملګرو ملتونو او غیر حکومتي سازمانونو سره د دوي په کار کولو باندي بندیز ولګول – ترسره شو.

په دغه وضعیت کی دا خپلواک کارپوهان د سرپرست اداری چارواکو ، د مدني ټولنې ، د ښځو ډلې، متشبثین، مذهبي مشران، ښوونکي، خبریالان، د بشري حقونو قربانیان، د ملګرو ملتونو سازمان اداری او دیپلوماتیکې ټولنې استازو سره ولیدل، پلاوي د پلازمینې کابل د سیمو سربیره، د بلخ ولایت مر کز مزارشریف څخه هم لیدنه وکړه. دپلاوي مشران وايي موږ غواړو له ټولو هغو کسانو څخه مننه وکړو چې خپل نظرونه او پیاوړې تجربې یې له موږ سره شریکې کړې، په ځانګړې توګه هغه ښځې او نجونې چې حقونه او بنسټیزې آزادۍ یې له مینځه وړل کیږي . همدارنګه غواړو چي هغه ټولو زړورو او الهام بخښونکو میرمنو او نجونو ته چي د خپل انساني کرامت لپاره ، په داسي یو مطلق حاکمیت او د ویرې نه ډک چاپیریال کي نه ستړي کیدونکي مقاومت او مبارزه کوي درناوي وړاندي کړو.

موږ په افغانستان کي د بشري حقونو د وضعیت د ورځ تر بلي په خرابیدو ژور خواشیني یو ،دا هیواد دلسیزو داخلي شخړو او د بشري حقونو د تاریحي سرغړونو سره مخ شوي دي چې د ټولنې ټول غړي په ځانګړې توګه ښځې، نجونې او اقلیتونه یی اغیزمن کړي . د جمهوري نظام له ړنګیدو وروسته، سر پرست چارواکو د افغانستان حقوقي نظام په بنسټیزه توګه له مینځه وړلي او د ښځو په وړاندي له ډیر سخت دریز څخه کار أخلى. همدارنګه په تیرو دوه لسیزو کي چي د ښڅو د حقونو په برخه کي کوم پرمختګونه شوي وو، له منځه تللی. طالبان د دین ځینې برخي داسې تعبیروي، چې ظاهرآ اکثریت افغانان ورسره موافق ندي .

ډیری اندیښمن شریکان د سرپرستی اداری د چارواکو د رسمیت پیژندلو مخالفت ته دوام ورکوي. او ځیني نور هڅه کوي چي په داسي یو هیواد کې چې د سختي بی وزلۍ لخوا ځپل شوي، د روان بشری ناورین سره د مبارزي لپاره خلکو ته د مرستي رسولو لاري پیدا کړي.

د سرپرست اداری چارواکو سره په غونډو کې، دوي ته وویل شول چې ښځې د روغتیا، تعلیم او سوداګرۍ په برخو کې کار کوي او دوی يې په په دې یقیني کړل چې ښځې کولی شي له نارینه وو څخه جلا د شریعت سره سم کار وکړي. د تعلیم په اړه طالب چارواکو خپل پیغام بیا تکرار کړ چې دوی د ښوونځیو د بیا پرانستلو په طرحه کار کوي پرته له دې چې کوم روښانه مهال ویش وړاندې کړي، او اشاره یې وکړه چې نړیواله ټولنه باید د هیواد په کورنیو چارو کې لاسوهنه ونه کړي.

**د جنسیت پر بنسټ د سیسټمټیک تبعیض بیلګي**

موږ د دغه ماموریت په لړ کې، مستند معلومات تر لاسه کړل چي څڼګه د طالبان واک ته د رسیدو وروسته د ښځو ژوند د دوي دبشي حقونو د محدودولو او د چارواکو د خپل سره اقداماتو له امله مخ په ویجاړیدو دي**. "موږ ژوندي یو، خو ژوند نه کوو"** دي اقداماتو د نجونو او ښځو د زده کړې، کار، حرکت، روغتیا، د فردي خپلواکي او پریکړې کولو، د سوله ایزې غونډې او اتحادیې ازادۍ، او عدالت ته لاسرسي حقونه تر پښو لاندې کړي دي. دوی د کورني تاوتریخوالی څخه د ساتنې او ملاتړ سیسټم له مینځه وړی او ښځې او نجونې یې په بشپړه توګه بې برخې کړي دي. دوی خورا سختګیرانه قواعد تحمیل کړي او ښځې او نجونې یې د "اخلاقي جرمونو" په تور نیولي دي.

د راپورونو له مخې دې اقداماتو د ماشومو نجونو اجباري ودونو په کچه کې زیاتوالي راوستلي دي او همدارنګه د جنسیت پر بنسټ د تاوتریخوالی د زیاتوالي کې یی مرسته کړې

. موږ په ځانګړې توګه د دې حقیقت په اړه اندیښمن یو چې هغه ښځې چې په سوله ایزه توګه د دې ظالمانه اقداماتو په وړاندې لاریون کوي، له ګواښونو، ځورونې، خپل سري توقیفونو او شکنجې سره مخ کیږي.

یو شمیر میرمنو خپل د ویرې او سختې اندیښنو کیسي زموږ سره شریکي کړي، چي د دوی وضعیت یې د کور د یو بندي په توګه بیان کړی. موږ همدا راز د ښځو د رواني روغتیا او د ښځو او نجونو ترمنځ د ځان وژنې د زیاتوالي په اړه ډير زیات اندیښمن يو. لکه څنګه چې نجونې او میرمنې له شپږم ټولګي څخه پورته ښوونځي ته د تلو نه منع دي، همدارنګه د پوهنتون څخه هم منعه دي ، او د دوی درملنه یوازې د ښځینه ډاکټرانو لخوا کیدی شي، که چیرته دا محدودیتونه په چټکۍ سره لري نشي،نو د نه مخنیوي وړ مړینې لپاره لاره هوارولي شي، چي د ښځینه نسل وژنه به وي

په افغانستان کې د جنسیت پر بنسټ د تبعیض دغه سخت حالت د نړۍ په هر ګوټ کې بې مثاله دی. د بشري حقونو دا وحشتناکه سرغړونې د جنسیت پر بنسټ د تبعیض نور بنسټیز څرګندونې پټوي چې د طالبانو له واکمنۍ څخه مخکې په ټولنه کې ژور ښکیل شوي، پټ شوي او حتی نورمال شوي دي. که موږ غواړو چي تبعیض له منځه یوسو او د تاوتریخوالی دوران مات کړو، نو دا یو ټولیز پوهاوی ته اړتیا لري چې ولې دا ډول سرغړونې ترسره کیږي. موږ وړاندیز کوو چې نړیواله ټولنه د جنسي تبعیض او توپیر چي له ټولني څخه د ښځو د شړلو ، ځورولو او سپکاوي دلیل ګرځي ،سره د مبارزۍ په موخه بنسټیز میکانیزمونه رامینځته کړي .

موږ په افغانستان کې د جنسیت په اساس د ښځو د سیستماتیکي ځورونې په اړه ژوره اندیښنه لرو چي یوه جدي بشري سرغړونه او د بشریت پر وړاندې جرم ده. پداسې حال کې چې موږ نشو کولی په انفرادي توګه چا ته جرمي مسؤلیت راجع کړو، خو موږ ته د ترلاسه شویو معلوماتو پراساس، ښځې او نجونې د دوی د جنسیت او هغه ټولنیزو جوړښتونو اومعیارونو له امله چي په ټولنه کي د دوي چلند، فعالیتونو، او ځانګړتیاوو تعریفوی، د تاوتریخوالي د ګواښ سره مخ دي.

**د نړیوال نظام ننګونې او نیمګړتیاوې**

په ملګرو ملتونو کې د افغان ښځو د کار د منع کولو وروستي حکم، په غیر حکومتي موسساتو کې د ښځو د کار نه کولو پخوانی فرمان نور هم سخت کړ. او نظام یې د نه منلو په حال کې کړي. هغه اقدامات چې د نړیوال نظام لخوا د ښځو پر وړاندي د بندیزونو د کمولو لپاره معرفي شوي بسنه نکوي او مونږ اندیښمن یو چي روان حالت به د ښځو سره د سیستماتیک تبعیض د دوام په معنا وي. هغه ګامونه چي نړیوال نظام یي د ښځو پر وړاندي د کار کولو د بندیزونو د مخنیوی لپاره اخلي، باید په دقیقه توګه وڅیړل شي تر څو د جنسي تبعیض څخه مخنیوي وکړي.

ملګري ملتونه باید د بشري حقونو پر بنسټ چلند وکړي او د دي لپاره د ملګرو ملتونو د اصولو ژوري پوهاوی او تحلیل ته اړتیا ده. ملګري ملتونه باید بشري قوانینو او په خاصه توګه د ښځو برابري ته په خپلو ټولو اساسي پریکړو کي ژمن پاتي شي. ملګري ملتونه باید هغه نړیوال منل شوی معیارونه وساتي چې د لسیزو راهیسې د غړو هیوادونو لخوا او د مدني ټولنې د زرګونو سازمانونو د هڅو او کار له لارې رامینځته شوي.

په افغانستان کې د ښځو او نجونو د حقونو مسله او په هر ډول بحث کې د هغوی معنی لرونکی ګډون باید د نړیوالې اجنډا په لومړیتوب کې پاتې شي او نړیواله ټولنه نشي کولی سترګې پټې کړي. ښځې او نجونې باید د سیاسي موخو لپاره وسیله نه شي او د دوی حقونه باید هیڅکله د خبرو اترو د وسیلې په توګه ونه کارول شي. نړیواله ټولنه باید د افغانستان په وضعیت کې ښکیل پاتې شي او د بشري حقونو د جدي سرغړونو لپاره د حساب ورکونې د ملاتړ لپاره کوټلي ګامونه پورته کړي. تخنیکي او مالي شریکان باید په هیواد کې د فعالینو او بنسټونو سره خپل ملاتړ د پام وړ زیات کړي. او ډاډ ترلاسه کړئ چې دوی په سمه توګه د یوې فعالې مدني ټولنې د نه ستړي کیدونکو هڅو ملاتړ کوي ترڅو د مدني فضا د بشپړ تخریب مخه ونیسي کوم چې ممکن نه بدلیدونکي پایلې ولري.

موږ د افغانستان له حاکمو چارواکو څخه غواړو چې د بشري حقونو هغه نړیوال اسنادو ته چي افغانستان یي د یوه هیواد په توګه غړیتوب لري، په خاصه توګه د CEDAW ،یا ښځو سره د هر ډول تاوتریخوالي د مخنیوي کنوانسیون ته درناوي او د خپلو مکلفیتونو سره سم پري عمل وکړي.

**یادونه: دا بیان افغانستان څخه د لیدنې په خورا لنډو او لومړنیو موندنو پورې محدود دی، د بشري حقونو شورا د 51/20 پریکړه لیک له مخې ګډ راپور به په هیواد کې د ښځو او نجونو د حقونو وضعیت په بشپړه توګه تحلیل کړي. دا به د 2023 په جون کې د بشري حقونو شورا 53مې غونډې ته د افغان میرمنو سره د متقابلو خبرو اترو وروسته وړاندې شي.**

**کارپوهان:** ښاغلی ریچارډ بینیټ د ۲۰۲۲ کال د اپریل په لومړۍ نېټه د ملګرو ملتونو د بشري حقونو شورا لخوا په افغانستان کې د بشري حقونو د وضعیت په اړه د ځانګړي راپور ورکوونکي په توګه وټاکل شو. نوموړي په رسمي توګه د ۲۰۲۲ کال د مې په لومړۍ نېټه خپله دنده په غاړه واخیسته. د بشري حقونو د شورا په ۵۱مه غونډه کې د ۲۰۲۲ کال د اکتوبر په میاشت کې دنده د یوه کال لپاره تمدید شوه.

د ښځو او نجونو پر وړاندې د تبعیض په اړه د ملګرو ملتونو کاري ډله په ۲۰۱۰ کال کې د بشري حقونو د شورا له خوا جوړه شوه چې د ټولو اړوندو اړخونو په همکارۍ په ټوله نړۍ کې د ښځو او نجونو پر وړاندې د هر ډول تبعیض د له منځه وړلو هڅې ګړندۍ کړي چي : ډوروتي استراډا-تانک ( رییس )، ایوانا راداشیچ (مرستیاله)، میلیسا اپریتي، میسکریم ګیسټ ټیکان، او الیزابیت بروډریک یي پینځه غړي دي

ځانګړي راپور ورکوونکي او کاري ډلې، د هغه څه یوه برخه ده چې د بشري حقونو د شورا د ځانګړو پروسیجرونو په نوم پیژندل کیږي. دا د ملګرو ملتونو د بشري حقونو په سیسټم کې د خپلواکو کارپوهانو ترټولو لویه اداره ده. د ځانګړو پروسیجرونو واک لرونکي د بشري حقونو خپلواک متخصصین دي چې د بشري حقونو شورا لخوا، د نړۍ په ټولو برخو کې د ځانګړي هیوادونو د خاص حالتونه د څیړلو لپاره ټاکل کیږي. دوی د ملګرو ملتونو کارکونکي ندي او له هیڅ حکومت یا سازمان سره تړاو نلري. دوی په انفرادي ظرفیت کې خدمت کوي او د خپل کار لپاره معاش نه ترلاسه کوي.

د نورو معلوماتو او رسنیو غوښتنو لپاره، مهرباني وکړئ د لاندي ټیمونو سره اړیکه ونیسئ

[HRC-SR-Afghanistan@un.org](mailto:HRC-SR-Afghanistan@un.org) ، [OHCHR-DL-wgdawprofessionalteam@un.org](mailto:OHCHR-DL-wgdawprofessionalteam@un.org)

د ملګرو ملتونو د نورو خپلواکو کارپوهانو په اړه د معلومات او پوښتنو لپاره، مهرباني وکړئ [maya.derouaz@un.org](mailto:maya.derouaz@un.org) او دریشا اندراګوپتا [dharisha.indraguptha@un.org](mailto:dharisha.indraguptha@un.org) سره اړیکه ونیسئ.

د ملګرو ملتونو د بشري حقونو د خپلواکو کارپوهانو اړوند خبرونه په ټویټر کې تعقیب کړئ. [*@UN\_SPExperts*](https://eur02.safelinks.protection.outlook.com/?url=https%3A%2F%2Ftwitter.com%2FUN_SPExperts&data=05%7C01%7Cdharisha.indraguptha%40un.org%7Cee20c8fb5633444de9ee08db4b252f28%7C0f9e35db544f4f60bdcc5ea416e6dc70%7C0%7C0%7C638186395578055810%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=BXl8m17YTcoRJOrt14ExiOYca1pWOBy%2B4i9b3BgUETA%3D&reserved=0)*.*